joelniklaus/EU_Wikipedias huggingface dataset:
Martins Ēdegors

Martins Ēdegors (; dzimis  Dramenā, Norvēģijā) ir norvēģu futbola pussargs. Pašlaik (2021) Ēdegors pārstāv Anglijas Premjerlīgas komandu Arsenal un Norvēģijas futbola izlasi.

, debitējot Strømsgodset IF sastāvā, viņš kļuva par jaunāko futbolistu, kas ir spēlējis Norvēģijas Tippeligaen un tā paša gada 16. maijā kļuva par jaunāko šīs līgas vārtu guvēju.  viņu par 3 miljoniem eiro (pēc citiem datiem 4 miljoniem) nopirka Spānijas klubs Madrides "Real". 2017. gada janvārī Ēdegors uz 18 mēnešiem tika izīrēts Eredivisie komandai Heerenveen. 2017–18. gada sezonā viņš jau kļuva par kluba regulāru sākumsastāva spēlētāju. 2018–19. gada sezonu Ēdegors pavadīja īrē citā Eredivisie komandā SBV Vitesse. 2019. gada augustā viņš tika izīrēts La Liga komandai Real Sociedad. 2019. gada septembrī viņš tika atzīts par mēneša labāko līgas spēlētāju. 2021. gada janvārī Ēdegoru līdz sezonas beigām izīrēja Arsenal komandai.  UEFA Eiropas līgas sešpadsmitdaļfināla spēlē pret Olympiacos, viņš guva savus pirmos vārtus Arsenal kreklā. Pēc pāris dienām Ēdegors guva vārtus arī pret Tottenham Hotspur, palīdzot komandai izcīnīt uzvaru ar 2–1 Ziemeļlondonas derbijā. 2021. gada augustā Ēdegors par aptuveni 35 miljoniem eiro pievienojās Arsenal.

Ēdegors tika izsaukts uz Norvēģijas izlases draudzības spēli pret Apvienotajiem Arābu Emirātiem , kur viņš nospēlēja pilnu spēli, tādējādi 15 gadu un 253 dienu vecumā kļūstot par visu laiku jaunāko spēlētāju Norvēģijas pieaugušo izlases sastāvā, pārspējot Tormodu Kjelsenu, kurš debitēja izlasē 1910. gadā 15 gadu un 351 dienas vecumā. Debiju oficiālajās spēlēs viņš piedzīvoja  2016. gada Eiropas čempionāta futbolā kvalifikācijas spēlē pret Bulgāriju, kas beidzās ar Norvēģijas 2-1 uzvaru, uznākot uz laukuma spēles 64. minūtē, kļūstot par visu laiku jaunāko futbolistu, kas ir spēlējis Eiropas čempionāta kvalifikācijā.

Atsauces

Ārējās saites 

1998. gadā dzimušie
Norvēģijas futbolisti
Norvēģijas izlases futbolisti
Madrides "Real" spēlētāji
Sansevastjanas "Real Sociedad" spēlētāji
Arsenal FC spēlētāji
Norvēģijā dzimušie
Ūksenšerna

Ūksenšerna (), arī Oksenšerna vai Oksenšerni (, "vērša piere") ir dižciltīgas zviedru dzimtas uzvārds.

Cilvēki ar šādu uzvārdu 

 Aksels Ūksenšerna
 Bengts Bengtsons Uksenšerna
 Gabriels Bengtsons Uksenšerna
 Bengts Gabrielsons Uksenšerna

Atsauces
1. autobusu maršruts (Daugavpils)

1. autobusu maršruts ir Daugavpils sabiedriskā transporta autobusu maršruts, kas kursē no autoostas līdz Ceļinieku ciematam, kas atrodas Vecstropos. 1. autobusu maršrutu apkalpo A/S "Daugavpils satiksme".

Maršrutā katru dienu kursē 1 autobuss.

Maršruts 
 Virzienā Autoosta — Ceļinieku ciemats autobusi kursē pa šādām ielām: Lāčplēša iela, Vienības iela, Imantas iela, Daugavas iela, 18.novembra iela, Vasarnīcu iela, Veselības iela, 18. novembra iela.
 Virzienā Ceļinieku ciemats — Autoosta autobusi kursē pa šādām ielām: 18. novembra iela, Veslības iela, Vasarnīcu iela, 18. novembra iela, Daugavas iela, Imantas iela, Viestura iela.

Pieturvietas 

1. autobusu maršrutā ir 33 pieturas, virzienā Autoosta — Ceļinieku ciemats ir 17 pieturas, bet virzienā Ceļinieku ciemats — Autoosta ir 16 pieturas.

Skatīt arī 
 Sabiedriskais transports Daugavpilī

Autobusu satiksme Daugavpilī
Dārlinga

Mareja () ir upe Austrālijā, Marejas kreisā krasta un tās garākā pieteka. Sākas satekot Barvonai un Kalgoa Jaundienvidvelsas ziemeļos. Upes garums ir 1472 km (trešā garākā Austrālijas upe), bet kopā ar garāko satekupi Barvonu — 2844 km, kas to padara par kontinenta garāko upi. Plūst dienvidrietumu—dienvidu virzienā, lejtecē pa pustuksnesi, bieži izsīkstot. Liela daļa ūdens tiek ņemta apūdeņošanai. Ietek Marejā lejpus Mildjūras.

Upi 1828.—1829. gada ekspedīcijā atklāja ceļotāji Čārlzs Stērts (Charles Sturt) un Hamiltons Hjūms (Hamilton Hume) un nodēvēja to tā laika Jaundienvidvelsas gubernatora Ralfa Dārlinga (Sir Ralph Darling) vārdā.

Atsauces

Ārējās saites 

Austrālijas upes
Džordžtauna (Debesbraukšanas sala)

Džordžtauna () ir Debesbraukšanas salas galvaspilsēta un lielākā apdzīvotā vieta. Izvietojusies salas rietumu krastā Kroshila paugura pakājē. Apdzīvotā vieta veidojusies ap 1815. gada britu jūras kājnieku garnizona kazarmām, kurās izvietotie spēki bija paredzēti Svētās Helēnas salas aizsardzībai Napoleona izsūtījuma laikā. Nosaukta par godu tā laika Lielbritānijas karalim Džordžam III. Apdzīvotā vieta izauga, kad 2. pasaules kara laikā salas dienvidos tika izveidota ASV gaisa spēku bāze, kas darbojas līdz mūsdienām.

Atsauces 

Debesbraukšanas sala
Selmāns Āl Saūds

Selmāns bin Abdulazīzs Āl Saūds (, Salmān bin ʿAbd al-ʿAzīz ʾĀl Saʿūd; dzimis ) ir Saūda Arābijas karalis kopš 2015. gada, kad sāka valdīt pēc sava pusbrāļa Abdullas nāves.

48 gadus bijis Rijādas provinces gubernators pirms kļūšanas par aizsardzības ministru 2011. gadā un kroņprinci gadu vēlāk. Jau pirms kļūšanas par karali uzņēmies karaļa pienākumus līdz ar Abdullas veselības stāvokļa pasliktināšanos. Par kroņprinci pēc Selmāna kļūšanas par karali kļuva viņa pusbrālis Mukrins Āl Saūds — jaunākais no Abdulazīza ibn Saūda dēliem.

Atsauces

Ārējās saites 

Saūda Arābijas monarhi
Saūdu dinastija
1935. gadā dzimušie
Pašreizējie valstu vadītāji
Valdošie monarhi
Ar Krizantēmas ordeni apbalvotie
Edinburga Septiņās Jūrās

Edinburga Septiņās Jūrās () ir Tristana da Kuņas salu galvaspilsēta un vienīgā apdzīvotā vieta. Izvietojusies arhipelāga lielākās salas Tristana da Kuņas salas ziemeļrietumos un tiek uzskatīta par pasaulē nomaļāko pastāvīgi apdzīvoto vietu — tuvākā apdzīvotā vieta atrodas 2173 km attālajā Svētās Helēnas salā. 

Apdzīvotā vieta dibināta 1816. gadā kā britu garnizons pret franču iespējamiem mēģinājumiem atbrīvot Napoleonu no izsūtījuma Svētās Helēnas salā. Garnizons salā uzturējās līdz 2. pasaules kara beigām. Nosaukta par godu Edinburgas hercogam princim Alfrēdam, kurš apmeklēja salu 1867. gadā sava pasaules apkuģojuma laikā ar kuģi Galatea. Edinburgā ir neliela osta, administratora rezidence, pasts, katoļu un anglikāņu baznīcas, veikals, muzejs. Stipri cieta vulkāna izvirdumā 1961. gadā, kad visi salas iedzīvotāji tika evakuēti uz Lielbritāniju. Liela daļa iedzīvotāju atgriezās salā 1963. gadā un ciemu atjaunoja.

Atsauces 

Tristana da Kuņas salas
Fabians fon Aderkass

Fabians fon Aderkass (, dzimis pirms 1602. gada, miris 1683. gadā) bija vācbaltiešu izcelsmes Zviedrijas armijas ģenerālmajors un Ķirbižu-Bīsteru muižas (Kürbis oder Wittersbeck mit Bisterwolde) īpašnieks. Piedalījās cīņās Poļu-zviedru kara (1600—1629) un Otrā Ziemeļu kara laikā.

Dzīvesgājums — 
Dzimis 1602. gadā mirušā Bīsteru muižnieka un Polijas-Lietuvas armijas majora (Rittmeister) Jirgena fon Aderkaša (Jürgen von Aderkas a. Bisterwolde) ģimenē. Poļu-zviedru karu laikā dienēja 1624. gadā saformētajā Vidzemes kirasieru pulkā, vēlāk piedalījās karaļa Gustava II Ādolfa karagājienos Eiropā.

Otrā Ziemeļu kara laikā komandēja Vidzemes kavalērijas pulku (), kas veiksmīgi piedalījās kaujās pret krievu karaspēku Vidzemē (1656-1658), par ko viņam tika piešķirta ģenerālmajora pakāpe. 1659. gada martā 1500 karavīru lielas kavalērijas vienības vadībā Kurzemē sakāva E. Korfa vadītos lietuviešu un kurzemnieku spēkus. Vajādami pretinieku, ieņēma Aizputi. Šis zaudējums lika kurzemnieku karaspēka komandierim pulvedim Švarchofam apvienot spēkus ar Aklā Valentīna nemierniekiem, un kopā viņiem Tukuma apkaimē izdevās sakaut Aderkasa karaspēku.

Pēdējo mūža daļu Aderkass pavadīja Igaunijā, kur miris un apglabāts Tallinas Nikolaja baznīcā (Nigulistes baznīcā).

Atsauces

Skatīt arī 
 fon Aderkaši

1600. gados dzimušie
1683. gadā mirušie
Vācbaltieši
Limbažu novadā dzimušie
Aleksandrs Borodins

Aleksandrs Borodins (, dzimis , miris ) bija krievu komponists, ārsts un ķīmiķis. "Varenās kopas" dalībnieks. 

Borodins bija ievērojams ķīmijas profesors un Dmitrija Mendeļejeva draugs, beidzis Sanktpēterburgas Medicīniski ķirurģisko akadēmiju. Darbi balneoloģijā un aldehīdu pētniecībā. 

Ar mūziku nodarbojās no darba brīvajā laikā. Iespējams populārākais Borodina darbs ir opera "Kņazs Igors", kuras pirmizrāde notika Marijas teātrī 1890. gadā, jau pēc Borodina pēkšņās nāves akadēmijas ballē 1887. gadā. Operu Borodins savas dzīves laikā nepabeidza, to pēc autora pierakstiem izdarīja Aleksandrs Glazunovs un Nikolajs Rimskis-Korsakovs.

Ārējās saites 

1833. gadā dzimušie
1887. gadā mirušie
Krievu komponisti
Krievu ķīmiķi
Sanktpēterburgā dzimušie
Tabu

Tabu ir kādas rīcības aizliegums, uzskatot, ka tā ir pārāk svēta vai grēcīga, lai cilvēks to atļautos darīt, un par šīs rīcības veikšanu cilvēks ir nolemts pārdabiskam sodam. Šādi aizliegumi eksistē visās sabiedrībās. Neskatoties, ka vārds sākotnēji ir attiecināts uz reliģiju balstītiem aizliegumiem, mūsdienās, kad reliģijas loma atsevišķās sabiedrībās mazinās, tas tiek lietots sociālajās zinātnēs, lai raksturotu jebkādus cilvēku aktivitāšu aizliegumus.

Termins "tabu" nāk no tongiešu (tapu) un fidžiešu (tabu) valodas vārdiem ar nozīmi aizliegts, neatļauts. Angļu valodā tas tika pirmoreiz lietots 1777. gadā, kad Džeims Kuks apmeklēja Tongu, kur novēroja, ka vietējie iedzīvotāji atsakās ēst atsevišķus ēdienus. Līdzīgas nozīmes vārdi ir sastopami arī citu Klusā okeāna salu kultūrās.

Zigmunds Freids uzskatīja, ka incests (dzimumattiecības ģimenes starpā) un patricīds (sava tēva nogalināšana) ir universāli tabu, kas raksturīgi visai cilvēku civilizācijai. Lai gan kanibālisms, grupveida slepkavība un incests mūsdienās ir tabu daudzās sabiedrības, tomēr mūsdienu pētījumi ir apstiprinājuši, ka vienmēr pasaulē pastāv atsevišķi izņēmumi un ka neviens tabu nav universāls.

Izplatītāko tabu piemēri 
 Fizioloģiskie tabu (piemēram, atraugas, gāzu izvadīšana, urinēšana, defekācija, menstruācija).
 Dzimumdzīves tabu (piemēram, incests, homoseksuālisms, pedofilija, laulības pārkāpšana, zoofilija).
 Kailuma tabu (piemēram, nūdisms, pornogrāfija)
 Uztura tabu (piemēram, kanibālisms, kašruts, gaļas ēšana, alkohola dzeršana, narkotiku lietošana).
 Valodas tabu (piemēram, lamu vārdi, sarunas par seksu, neliterāra valoda).
 Žestu tabu.

Skatīt arī 
 Cenzūra
 Grēks
 Eifēmisms
 Norma (socioloģija)
 Sociālā stigma

Atsauces 

Antropoloģija
Psihoanalīze
Reliģiskā uzvedība un pieredze
ASV Tēvzemes drošības departaments

ASV Tēvzemes drošības departaments, arī ASV Dzimtenes drošības departaments () ir Amerikas Savienoto Valstu valdības izpildvaras struktūrvienība, kas atbild par ASV un tās teritoriju aizsargāšanu pret teroristu uzbrukumiem, cilvēku izraisītiem negadījumiem un dabas katastrofām, tāpat departaments nodarbojas ar to izraisīto seku novēršanu. Tēvzemes drošības departamenta (un nevis Iekšlietu departamenta) analogs citās valstīs ir iekšlietu ministrija.

ASV Tēvzemes drošības departaments tika dibināts , tas ir jaunākais no departamentiem. Veidošanas mērķis bija ASV izpildvaras organizāciju, kas saistītas ar "tēvzemes drošību", apvienošana vienā ASV kabineta aģentūrā. Departamenta pakļautībā ir vairākas aģentūras un nodaļas. Departamentu pārvalda ASV tēvzemes drošības sekretārs (pašlaik Džehs Džonsons). Ar vairāk nekā 200 tūkstošiem darbinieku šis ir trešais lielākais departaments pēc Aizsardzības un Veterānu lietu departamenta.

Atsauces

Ārējās saites 

 

Tēvzemes drošības departaments
Juns Sonbins

Juns Sonbins (; dzimis ) ir Dienvidkorejas skeletonists,  čempions, 2017.—2018. gada Pasaules kausa kopvērtējuma uzvarētājs.

Karjera 
Karjeru skeletonā uzsācis 18 gadu vecumā 2012. gadā, tajā pašā gadā iekļuva nacionālajā izlasē. Uzvarējis 2014. gada interkontinentālā kausa posmā Vistlerā, kļūstot par pirmo Dienvidkorejas skeletonistu, kas uzvarējis kādās starptautiskās sacensībās. Piedalījies  Sočos, Krievijā, kur ieņēma 16. vietu. Pasaules kausā debitējis 2014.—2015. gada sezonā, jau nākamajā sezonā izcīnījis otro vietu sezonas kopvērtējumā, piekāpjoties tikai Martinam Dukuram. Pirmo uzvaru PK posmos izcīnīja  Sanktmoricā. 2016. gada Pasaules čempionātā Īglsā ieguva sudraba medaļu.

2016.—2017. gada sezonā vēlreiz izcīnīja 2. vietu PK kopvērtējumā, bet 2017.—2018. gada sezonā uzvarēja piecos posmos un kļuva par Pasaules kausa ieguvēju.  Phjončhanā izcīnīja zelta medaļu. 2019. gada Pasaules čempionātā, kas norisinājās Vistleras trasē, ieguva bronzu. 2018.—2019. gada Pasaules kausa sezonu noslēdza 2. vietā, bet nākamājā sezonā ierindojās trešajā vietā.

Atsauces

Ārējās saites 

 FIBT profils

1994. gadā dzimušie
Dienvidkorejas skeletonisti
Dienvidkorejas sportisti 2022. gada ziemas olimpiskajās spēlēs
Skeletonisti 2014. gada ziemas olimpiskajās spēlēs
Skeletonisti 2018. gada ziemas olimpiskajās spēlēs
Skeletonisti 2022. gada ziemas olimpiskajās spēlēs
Olimpiskās zelta medaļas ieguvēji
Olimpiskie zelta medaļnieki skeletonā
Dečīna

Dečīna () ir pilsēta Čehijas ziemeļos. Izvietojusies pie Ploučnices upes ietekas Labā Ūstu apgabalā pie Vācijas robežas, Dečīnas apriņķa centrs. Sastāv no divām vēsturiskām daļām: vecās Dečīnas Labas upes labajā krastā un 1942. gadā pievienotās Bodenbahas, upes kreisajā krastā.

Vēsture 
Vēstures avotos Dečīna kā Tečene () pirmoreiz minēta 1256. gadā, bet jau 9. gadsimtā upes kreisajā krastā Pšemislu dinastijas Bohēmijas hercogs uzbūvēja pili, ko pēc kārtējiem plūdiem 1059. gadā pārcēla uz upes labo krastu. Karalis Otokārs II pēc vācu ieceļotāju uzaicināšanas 13. gadsimtā padarīja Tečeni par apkārtnes administratīvo centru. Pilsēta bija pārsvarā vāciska līdz 1945. gadam, kad visi Sudetijas vācieši tika padzīti no Čehijas. No 1942. līdz 1945. gadam pilsētas nosaukums bija Tečene-Bodenbaha (Tetschen–Bodenbach). Dečīna bija viena no tām Čehijas ziemeļu pilsētām, kas stipri cieta 2002. gada augusta plūdos, kad ūdens līmenis pacēlās par 12 metriem.

Atsauces

Ārējās saites 

Čehijas pilsētas
Aleksandrija (Virdžīnija)

Aleksandrija () ir neatkarīga pilsēta Virdžīnijas štatā, ASV. Atrodas Potomakas upes krastos apmēram 9,6 km uz dienvidiem no Vašingtonas centra.

Lielākā daļa pilsētas iedzīvotāju ir federālā civilā dienesta vai ASV militārā dienesta pārstāvji.

Pirmie iedzīvotāji pilsētas teritorijā ienāca 17. gadsimta sākumā. 1676. gadā te tika uzbūvēts cietoksnis, lai aizsargātos pret pamatiedzīvotājiem. 1731. gadā tika nobināta Belheivena (Belhaven). Kad angļu un skotu tirgotāji šeit izveidoja tabakas noliktavu, Belheivena kļuva par nozīmīgu kuģniecības centru. 18. gadsimta vidū ieguvusi savu pašreizējo nosaukumu. No 1789. līdz 1846. gadam Aleksandrija atradās Kolumbijas apgabala sastāvā, pēc tam tā tika atdota atpakaļ Virdžīnijai.

Līdz mūsdienām ir saglabājušās vairākas vēsturiskās ēkas, daudzas no kurām saistītas ar Džordžu Vašingtonu un Henriju Lī (Roberta Lī tēvs).

Ārējās saites 
 
 

Virdžīnijas pilsētas
Viljams Nīlanders

Viljams Nīlanders (; dzimis ) ir zviedru hokejists, centra uzbrucējs. Pašlaik (2019) Nīlanders spēlē Nacionālās hokeja līgas vienībā Toronto "Maple Leafs".

Viņa tēvs Mīkaels arī bija profesionāls hokejists, kas NHL aizvadījis 920 spēles. NHL hokejists ir arī Viljama brālis Aleksandrs.

Spēlētāja karjera 
Profesionāļa karjeru Nīlanders sāka 2012.—13. gada sezonā, kad aizvadīja vairākas spēles Allsvenskan līgas kluba Södertälje SK rindās. Tobrīd viņš spēlēja vienā klubā ar savu tēvu Mīkaelu. Nākamo sezonu Nīlanders aizvadīja Zviedrijas hokeja līgas komandā Modo Hockey.

2014. gada NHL draftā uzbrucēju izvēlējās Toronto "Maple Leafs", taču sezonas sākumā klubs Nīlanderu izīrēja Modo Hockey. Gada nogalē hokejists atgriezās Ziemeļamerikā, pievienojoties AHL kluba Toronto "Marlies" rindām. 2015.—16. gada sezonā Nīlanders aizvadīja 22 spēles NHL klubā Toronto "Maple Leafs", tajās atzīmējoties ar 13 rezultativitātes punktiem. Nākamajā sezonā nostiprinājās komandā, spēlējot vienā maiņā ar Ostonu Metjūzu un atzīmējoties ar 61 rezultativitātes punktu.

2018. gada vasarā Nīlanders kļuva par ierobežoto brīvo aģentu. Abas puses ilgstoši nespēja vienoties, un abām pusēm bija jāpanāk vienošanās līdz 1. decembrim, citādi Nīlanderam būtu jāizlaiž arī visa atlikusī NHL sezona. Vien pāris minūtes pirms termiņa Nīlanders piekrita sešu gadu līgumam ar komandu.

Zviedrijas hokeja izlase sastāvā kļuvis par 2017. gada Pasaules čempionu. Viņš tika atzīts par visa turnīra vērtīgāko spēlētāju, tiekot iekļauts arī turnīra simboliskajā izlasē.

Ārējās saites 

1996. gadā dzimušie
Zviedrijas hokejisti
Toronto "Maple Leafs" spēlētāji
NHL drafta pirmās kārtas izvēles
Kalgarī dzimušie
Makss Domi

Makss Domi (; dzimis ) ir kanādiešu hokejists, centra uzbrucējs. Pašlaik (2022) Domi spēlē Nacionālās hokeja līgas kluba Karolīnas "Hurricanes" sastāvā.

Viņa tēvs Tajs arī bija profesionāls hokejists, policists, kurš NHL aizvadīja 1020 spēles.

Spēlētāja karjera 
OHL vienības Londonas "Knights" rindās Domi uzsāka spēlēt 2011. gadā. Jau 2012.—13. gada sezonu viņš noslēdza kā komandas rezultatīvākais spēlētājs, to viņš atkārtoja arī gadu vēlāk. 2014.—15. gada sezonā kļuva par komandas kapteini.

2015.—16. gada sezonu Domi uzsāka jau NHL kluba Arizonas "Coyotes" rindās. Sezonas gaitā viņš atzīmējās ar 52 rezultativitātes punktiem, tādējādi kļūstot par otru "Coyotes" rezultatīvāko spēlētāju aiz Olivera Ekmana Larsona. 2018. gadā hokejists pievienojās Monreālas "Canadiens" rindās, nākamo sezonu noslēdzot kā komandas rezultatīvākais spēlētājs ar 72 punktiem.

2020. gada oktobrī Domi tika aizmainīts uz Kolumbusas "Blue Jackets".

Ārējās saites 

1995. gadā dzimušie
Kanādas hokejisti
Arizonas "Coyotes" spēlētāji
NHL drafta pirmās kārtas izvēles
Monreālas "Canadiens" spēlētāji
Kolumbusas "Blue Jackets" spēlētāji
Karolīnas "Hurricanes" spēlētāji
Ontārio dzimušie
Ralfs Fainss

Ralfs Fainss (, ; dzimis ) ir angļu aktieris, kinorežisors un producents. Divas reizes nominēts Amerikas Kinoakadēmijas balvai — par otrā plāna lomu filmā "Šindlera saraksts" (1993) un galveno lomu filmā "Angļu pacients" (1996). Piecas reizes nominēts Zelta globusa balvai, sešas reizes — BAFTA kino balvai (balvu ieguvis par lomu "Šindlera sarakstā"). Ieguvis Eiropas Kino balvu par galveno lomu filmā Sunshine (1999). Fainss ir arī pazīstams teātra aktieris. Par Hamleta lomu Brodvejas teātrī saņēmis Tony balvu.

Fainss attēlojis nozīmīgas lomas arī tādās pazīstamās filmās kā "Savādā spēle" (1994), "Dīvainās dienas" (1995), "Oņegins" (1999), "Mīlestības dienasgrāmata" (1999), "Sarkanais pūķis" (2002), "Uzticīgais dārznieks" (2005), Bernard and Doris (2006), "Reiz Brigē" (2008), "Hercogiene" (2008), "Lasītājs" (2008), "Lielās cerības" (2012), "Operācija "Skyfall"" (2012), "Viesnīca "Diženā Budapešta"" (2014), "007: SPEKTRS" (2015), The Dig (2021). Ralfs Fainss ir arī filmējies Lorda Voldemorta lomā Harija Potera filmu sērijā.

Fainss uzsācis arī kinorežisora un producenta darbu. 2011. gadā iznāca pirmā viņa režisētā filma "Koriolāns", 2013. gadā — filma The Invisible Woman, bet 2018. gadā — "Nurijevs. Baltais krauklis". Šajās filmās viņš darbojās arī kā aktieris.

Atsauces

Ārējās saites 

1962. gadā dzimušie
Safolkā dzimušie
Angļu kinoaktieri
Angļu kinorežisori
Angļu kinoproducenti
BAFTA kino balvas ieguvēji (cilvēki)
Eiropas Kino balvas ieguvēji
Tony balvas ieguvēji
Nemirstīgais garnizons

"Nemirstīgais garnizons" () ir 1956. gada padomju melnbaltā spēlfilma, ko uzņēma Eduards Tisē un Zahārs Agranenko Mosfilm studijā. Filma ir ieturēta sociālistiskā reālisma garā. "Nemirstīgais garnizons" saņēma Goda diplomu 1956. gada Venēcijas starptautiskajā kinofestivālā.

Sižets
Filma stāsta par Brestas cietokšņa aizstāvēšanu 1941. gada jūnijā, sākoties Vācijas uzbrukumam Padomju Savienībai. Sākumā tiek rādīta iedzīvotāju sadzīve, kad neviens netic, ka karš varētu tiešām izvērsties. Cilvēki cenšas nepadoties kā viņiem liekas provokācijai. Līdz sākās artilērijas apšaude un arī uzbrukums pašam cietoksnim. Neviens nezin, ka Sarkanā armija atkāpjas pa visu fronti un pretošanās turpinās līdz situācija kļūst bezcerīga.

Lomās 
 Vasilijs Makarovs — Baturins
 Vladimirs Jemeļjanovs — Kondratjevs
 Valentīna Serova — Marina Nikolajevna
 Nikolajs Kručkovs — Kuharkovs
 Anatolijs Čemodurovs — Rudenko
 Lidija Suharevskaja — Aleksandra Petrovna
 Antonina Bogdanova — Anna Pavlovna
 Genadijs Sejfulins — Koļja Baturins
 Felikss Javorskis — Gogolevs
 Jevgenijs Teterins — vācietis
 Leonīds Čubarovs - robežsargs
 Aleksandra Hohlova
 Vladimirs Monahovs 
 Nadežda Fandikova

Filmēšanas grupa 
 Režisori: Eduards Tisē, Zahārs Agranenko
 Scenārija autors: Konstantīns Simonovs
 Operators: Grigorijs Aizenbergs
 Mākslinieks: Abrams Freidins
 Komponists: Venjamins Basners
 Skaņu režisors: Venjamins Kiršenbaums

Atsauces

Ārējās saites 

1956. gada filmas
PSRS filmas
Semjuela Goldvina teātris

Semjuela Goldvina teātris () ir kinoteātris ASV, kurš nosaukts Semjuela Goldvina vārdā. Kinoteātris atrodas Beverlihilsā pie Kino mākslas un zinātnes akadēmijas.

Kino mākslas un zinātnes akadēmija šajā kinoteātrī katru gadu janvārī paziņo Amerikas Kinoakadēmijas balvu nominantus.

Sekojošas filmu pirmizrādes notikušas šajā kinoteātrī: Raju Chacha (2000), "Gladiators" (2000), "Brīnišķais prāts" (2001), "Melnais vanags notriekts" (Black Hawk Down, 2001), "Mākslīgais intelekts" (2001), "Mulenrūža" (2001), "Narkotika" (Narc, 2002), "Vimbldona" (2004), "Gaišo atmiņu mūžīgais starojums" (2004), "127 stundas" (2010), "Pēcteči" (2011) un "Babilona" (Babylon, 2022).

Atsauces

Ārējās saites 
 Kinoteātra apraksts Amerikas Kinoakadēmijas mājalapā

Kino mākslas un zinātnes akadēmija
Kongurs

Kongurs (, Qongur Tagh; , Gōnggé'ěr Fēng) ir kalnu masīvs Kašgārijas grēdā Ķīnā. Masīvā ir divas virsotnes: 7719 m augstais Kongurs un 7530 m augstais Kongurtibe; virsotnes atrodas 10 km viena no otras un tās atdala 6750 m augsta sedliene. Kašgārijas grēda tiek pieskaitīta kā Pamira, tā Kuņluņa kalnu sistēmām un abos gadījumos Kongurs ir to augstākā virsotne. Kalns veidots no gneisiem un granītiem. Plašs apledojums; ziemeļu nogāzē šļūdoņi noslīd līdz 3800 m vjl, dienvidu — līdz 4500 m.

Sakarā ar kalna nomaļo novietojumu un atrašanos citu augstu smaiļu ēnā (dienvidos atrodas 7546 m augstā Muztagata), tas līdz 1900. gadam eiropiešiem nebija zināms. Pirmais mēģinājums iekarot smaili bija 1956. gadā, kad zemāko Kurgantibes virsotni sasniedza padomju—ķīniešu ekspedīcija, bet augstāko smaili 1981. gadā sasniedza britu ekspedīcija Krisa Boningtona (Chris Bonington) vadībā.

Atsauces 

Pamirs
Ķīnas kalni
Alehandro Gonsaless Injaritu

Alehandro Gonsaless Injaritu (, dzimis ) ir meksikāņu kinorežisors, kinoproducents, scenārists un komponists.

Gonsaless Injaritu ir pirmais meksikāņu kinorežisors, kas izvirzīts Amerikas Kinoakadēmijas balvai nominācijā "Labākais režisors" un Amerikas režisoru ģildes balvai kā labākais režisors. Viņš arī ir pirmais meksikāņu kinorežisors, kas ieguvis balvu par labāko režiju Kannu kinofestivālā filmai "Bābele" (2006).

Sešas viņa mākslas filmas, Amores perros (2000), "21 grams" (2003), "Bābele" (2006), "Biutiful" (2010), "Putncilvēks" (2014) un "Cilvēks, kurš izdzīvoja" (2015), ir guvušas pozitīvas kritiķu atsauksmes. Injaritu filma Amores perros ieguva BAFTA kino balvu kā labākā filma, kas nav angļu valodā. Filma "Bābele" tika nominēta Amerikas Kinoakadēmijas balvai kā labākā filma un Injaritu tika nominēts kā labākais režisors, bet balvas nesaņēma. Toties par filmu "Putncilvēks" Injaritu saņēma trīs Amerikas Kinoakadēmijas balvas — par labāko filmu, labāko režisoru un labāko oriģinālscenāriju, kā arī Zelta globusa balvu par labāko scenāriju. Vēl vienu Zelta globusa un Amerikas Kinoakadēmijas balvu saņēmis kā labākais režisors par filmu "Cilvēks, kurš izdzīvoja".

Ārējās saites 
 Alehandro Gonsaless Injaritu vietnē Biosstars International
 

1963. gadā dzimušie
Meksikāņu kinorežisori
Meksikāņu scenāristi
Meksikāņu kinoproducenti
Kinoakadēmijas balvas ieguvēji režisori
Kinoakadēmijas balvas ieguvēji scenāristi
Kinoakadēmijas balvas ieguvēji producenti
Zelta globusa balvas ieguvēji
BAFTA kino balvas ieguvēji (cilvēki)
Pendžāba (Pakistāna)

Pendžāba () ir viena no četrām Pakistānas provincēm, izvietojies valsts austrumu daļā. Robežojas ar Sindas provinci dienvidos, ar Beludžistānas provinci dienvidrietumos, ar Federāli pārvaldītajiem cilšu apgabaliem rietumos, ar Islāmābādu ziemeļos, kā arī ar Indiju austrumos. Administratīvais centrs un lielākā pilsēta ir Lahora. Provinces kopējā platība ir 205 344 km², pēc 2013. gada datiem provincē dzīvo 101 000 000 iedzīvotāji. Province ir sīkāk sadalīta trīsdesmit sešos rajonos.

Ārējās saites 

Pakistānas provinces
Ričards Linkleters

Ričards Sjuarts Linkleters (, dzimis ) ir amerikāņu kinorežisors un scenārists. Popularitāti iemantojis ar komēdiju "Reibumā un neziņā" (1993), romantisko drāmu Before Sunrise (1995), rotoskopiski veidoto animācijas filmu Waking Life (2001), muzikālo komēdiju "Roka skola" (2003), filmas Before Sunrise turpinājumiem Before Sunset (2004) un "Pirms pusnakts" (2013), rotoskopisko animācijas zinātniskās fantastikas trilleri A Scanner Darkly (2006) un ar drāmu "Puikas gadi" (2014), par kuru 2014. gadā viņš saņēma Zelta globusa balvas nominācijās "Labākais režisors" un "Labākā filma". Ar šo filmu viņš arī ir izvirzīts 87. Kinoakadēmijas balvai nominācijā "Labākais režisors".

Ārējās saites 
 

1960. gadā dzimušie
Amerikāņu kinorežisori
ASV scenāristi
ASV kinoproducenti
Zelta globusa balvas ieguvēji
Teksasā dzimušie
Aizalaja grēda

Aizalaja grēda (, ) ir viena no Pamira kalnu grēdām uz Tadžikistānas un Kirgizstānas robežas, nedaudz iestiepjoties Ķīnā. Izvietojusies Pamira ziemeļos, veidojot tā ziemeļu robežu; administratīvi ietilpst Tadžikistānas Kalnu Badahšanā, Kirgizstānas Ošas apgabalā un Ķīnas Siņdzjanas Uiguru autonomajā reģionā. Ziemeļos piekļaujas Alaja ielejai, austrumos Kizilsu ieleja to atdala no Alajkū grēdas un Markanas ieleja — no Kašgārijas grēdas, dienvidrietumos Muksu ieleja — no Pētera I grēdas un Pamira centrālajiem masīviem. Kizilarta un tersagara pārkāpes sadala grēdu trijās daļās; centrālajā daļā atrodas tās augstākās smailes, tajā skaitā 7134 m augstā Ļeņina smaile, kuru ilgi uzskatīja par Pamira augstāko virsotni, kā arī Latvijas smaile. Grēdas vidējais augstums ap 6000 m vjl. Nogāzēs subalpīnās stepes, pļavas, augstāk — mūžīgais sniegs un ledāji (apledojums ap 1436 km²). Pa Kizilarta pārkāpi grēdu šķērso Ošas—Horugas autoceļš (Pamira trakts).

Atsauces

Ārējās saites 

Pamirs
Kalnu grēdas
Tadžikistānas kalnu grēdas
Kirgizstānas ģeogrāfija
Ķīnas ģeogrāfija
Kalnu Badahšāna
Tadžikistānas republikas pakļautības rajoni
League of Legends

League of Legends (LoL; no angļu valodas — 'leģendu līga') ir bezmaksas 2009. gada tiešsaistes daudzspēlētāju cīņas arēnas datorspēle, kuru izstrādāja un izdeva Riot Games Windows un Mac OS X operētājsistēmai. Spēle tika radīta iedvesmojoties no Warcraft III: The Frozen Throne modifikācijas — Defense of the Ancients (DotA).

Spēlē League of Legends spēlētāji uzņemas varoņa lomu, kam piemīt īpašas spējas un kas kopā ar savu komandu cīnās pret citu spēlētāju (vai datora vadītu) komandu. Populārākajos maču režīmos katras komandas mērķis ir iznīcināt pretinieka komandas bāzes centru (nexus). Katru maču varoņi sāk, būdami samērā vāji, un progresē, spēles gaitā uzkrājot zeltu un pieredzi.

Cīņu datorspēles
Fedčenko šļūdonis

Fedčenko šļūdonis () ir liels ledājs Pamira ziemeļu daļā Tadžikistānā. Tiek uzskatīts par vienu no lielākajiem un pasaulē garāko dendrītisko ieleju šļūdoni ārpus Antarktīdas.

Ģeogrāfija 
Šļūdonis sākas no cirka 6280 metru augstumā Jazguloma grēdas ziemeļaustrumos, ko ieskauj Neatkarības smailes (6940 m), Parīzes Komūnas smailes (6350 m) un 26 Baku komisāru smailes (6848 m) ziemeļu nogāzes. Plūst ziemeļu virzienā 77 km garumā gar Zinātņu Akadēmijas grēdas austrumu nogāzi. Uzņem 45 mazākus ledājus, lielāki no kuriem ir Augstais Tanimass, Zinātņu Akadēmijas ledājs, Jeļenas Rozmirovičas ledājs, Kašalajaks, Bivačnijs (kreisās puses), Vitkovska ledājs un Naļivkina ledājs (labās puses).

Ledāja virsmas slīpums ir ap 1,5—2,5°, plūsmas ātrums līdz 66,8 centimetriem diennaktī. Augšējā firna daļā ātrums ir ap 216 metriem gadā, vidējā daļā — 252 metri gadā, pie ledāja mēles — 126 metri gadā. Lielākais ledus biezums vidusdaļā ir ap 1000 metru; kopējais tilpums — 144 km³ (355 Rāznas ezeru tilpums).

Ledāja mēle atrodas 2900 metru augstumā un no tās sākas Seldarjas upīte, kas tālāk ietek Muksu Amudarjas baseinā.

Vēsture 
Šļūdoņa lejasdaļu 1878. gadā atklāja entomologs un ģeogrāfs Vasīlijs Ošaņins (Василий Ошанин), bet vidusdaļu un augšdaļu — Pamira ekspedīcija 1928. gadā. Ošaņins ledāju nosauca par godu Aizalaja grēdas un Ļeņina smailes atklājējam, biologam un ceļotājam Aleksejam Fedčenko, kurš 1873. gadā gāja bojā Alpos.

Fedčenko šļūdoņa vidusdaļā uz klinšu izvirzījum 4169 m augstumā pie Kašalajaka pietekas kopš 1933. gada darbojas hidrometeoroloģiskā stacija. Starptautuskā ģeofizikas gada ietvaros (1957—1959) šļūdoņa augšdaļā 4900 m augstumā darbojā glacioloģiskā stacija «Vitkovska ledājs».

Atsauces

Ārējās saites 

 Topogrāfiskā karte mērogā 1:100 000 J-43-49 Пик Революции
 Topogrāfiskā karte mērogā 1:100 000 J-43-37
 Topogrāfiskā karte mērogā 1:100 000 J-43-25 Мет.ст. Алтын-Мазар

Āzijas ledāji
Tadžikistānas ģeogrāfija
Pamirs
Kalnu Badahšāna
Lubāna mitrāju komplekss

Lubāna mitrāju komplekss ir starptautiskas nozīmes aizsargājama dabas teritorija, kas 2002. gadā tika iekļauta Rāmsaras konvencijas vietu sarakstā. Komplekss ir vairāk nekā 47,9 tūkstošus ha liels. Te atrodas lielākais mitrājs Latvijā un ir izveidots Lubāna mitrāja dabas liegums (izveidots 2009. gadā, apvienojot 11 iepriekš pastāvējušus dabas liegumus).

Lielāko mitrāju kompleksa daļu aizņem meži (41%), 23% aizņem dažādi ūdeņi (ezeri, dīķi, upes), 23% — purvi, 10% — klānu pļavas, 3% no teritorijas zemes ir izmantojama lauksaimniecībā.

Atrodas Balvu novada Bērzpils, Lazdukalna un Rugāju pagastā, Gulbenes novada Daukstu un Stradu pagastā, Madonas novada Barkavas, Ošupes un Indrānu pagastā, Varakļānu novada Murmastienes pagastā, Rēzeknes novada Dekšāres, Gaigalavas un Nagļu pagastā.

Atsauces

Ārējās saites 
 Rāmsaras konvencija 

 Rāmsaras konvencijas vietas Latvijā 
 

Rāmsaras vietas Latvijā
Barkavas pagasts
Bērzpils pagasts
Lubāns
Mitrāji
Antonijs Bomhovers

Antonijs Bomhovers () bija 16. gadsimta Livonijas franciskāņu katoļu mūks, Tērbatas bīskapa Kristiāna Bomhovera brālis.

Rakstos pirmoreiz pieminēts 1508. gadā Tallinā. Saukts par maģistru, nav zināms, kurā vietā tas iegūts. Kad darbojās Rīgā, izvirzījās par vienu no pretluterisma līderiem. Iespējams piedalījās 1522. gada 12. jūnija disputā pret Andreasu Knopki Rīgas Sv.Pētera baznīcā. Pēc luterāņu uzbrukuma franciskāņu klosterim Aizputē kopā ar Burkardu Valdisu devās ar sūdzību pie pāvesta uz Romu. Ieradušies Romā novembrī, neko nepanāca, jo pāvests Adriāns VI bija miris 14. septembrī. Caur Vāciju, kur neveiksmīgi mēģināja prezentēt baznīcas reformu plānu, atgriezās Rīgā. Kopā ar Valdisu tika ieslodzīts. Valdiss tika atbrīvots no ieslodzījuma, kad pārgāja luterismā, bet Bomhovers palika ieslozījumā līdz 1525. gadam. Vēlāk no Rīgas pārcēlās uz Tallinu, kādu laiku pavadīja Piritas klosterī.

Avoti

Leonīds Arbuzovs jaunākais, Die Einführung der Reformation in Liv-, Est- und Kurland. Riga: Deubner, 1919.
Leonīds Arbuzovs vecākais, Livlands Geistlichkeit vom Ende des 12. bis ins 16. Jahrhundert.

Livonija
Vācbaltieši
Lapsu medības

"Lapsu medības" () ir 2014. gada amerikāņu biogrāfiskā drāma, kuras režisors ir Benets Millers.

Filma ir balstīta uz patiesiem notikumiem, tā stāsta par multimiljonāru Diponu un diviem brāļiem, profesionāliem cīkstoņiem, Marku un Deivu Šulciem.

Filma "Lapsu medības" Kannu kinofestivālā tika nominēta "Palmas zaram", savukārt Benets Millers ieguva balvu nominācijā "Labākais režisors". Filma tika nominēta trim Zelta globusa balvām, tostarp arī kā "Labākā filma". 87. Kinoakadēmijas balvai filma tika izvirzīta piecās nominācijās, tajā skaitā Stīvs Karels kā "Labākais aktieris galvenajā lomā", Marks Rafalo kā "Labākais aktieris otrā plāna lomā" un Benets Millers kā "Labākais režisors". Šī ir pirmā filma kopš 2008. gada, kas izvirzīta "Labākā režisora" nominācijai, bet nav izvirzīta kā "Labākā filma".

Atsauces

Ārējās saites 

2014. gada filmas
ASV filmas
Eskorjals

Eskorjals (), pilnais nosaukums — Monasterio de San Lorenzo de El Escorial, ir bijusī Spānijas karaļa rezidence. Atrodas Sanlorenso de Eleskorjalas pilsētā apmēram 45 km uz ziemeļrietumiem no Spānijas galvaspilsētas Madrides. Eskorjala ansamblī tika izvietots klosteris, karaļa pils, muzejs, skola un daudzas citas ēkas.

Eskorjals tika uzcelts no 1563. līdz 1584. gadam karaļa Felipes II valdīšanas laikā. Tā būvei tika pieaicināts arhitekts Huans Bautista de Toledo, kas pirms tam bija līdzdarbojies Svētā Pētera bazilikas celtniecībā. Kopējā celtnes ārējā kontūra izveidojusies taisnstūrveida formā, 204 m gara ziemeļu—dienvidu virzienā un 160 m gara austrumu—rietumu virzienā.

1984. gadā tika iekļauts UNESCO Pasaules mantojuma sarakstā.

Ārējās saites 

 

Pilis Spānijā
UNESCO Pasaules mantojuma vietas Spānijā
Serralves

Serralves ir kultūras iestāde, kas atrodas Portu, Portugālē. Tā iekļauj Laikmetīgās mākslas muzeju, parku un villu, kas katra ir mūsdienu arhitektūras, modernisma un Art Deco arhitektūras piemērs. Muzejs, kura arhitekts ir Alvaro Siza Vieira, ir apmeklētākais muzejs Portugālē (vairāk kā 300 000 apmeklētāju katru gadu) un viens no nozīmīgākajiem laikmetīgās mākslas muzejiem Eiropā.

Atsauces

Ārējās saites 
 
 
 Serralves Oficiālā iPhone lietotne
 INSERRALVES oficiālā vietne 
 Serralves muzejs un dārzi
 ADDICT oficiālā vietne

Mākslas muzeji un galerijas Portugālē
Portu
Zibspuldze

Zibspuldze ir ierīce ar mākslīgu gaismas avotu, kura paredzēta īslaicīgu augstas intensitātes gaismas uzplaiksnījumu radīšanai. To lieto galvenokārt, fotografējot nepilnīga apgaismojuma apstākļos.

Sākotnēji fotografējamā objekta apgaismošanai izmantoja magnija pulvera un oksidētāja (visbiežāk salpetra) maisījumu, kuru aizdedzinot, ieguva spožu gaismas uzliesmojumu.

Vaļējā pulvera risinājumu 1930. gados aizstāja ar stikla spuldzēm, kurās ievietoja magnija vai cirkonija foliju un iepildīja skābekli. Aizdedzināšanu veica ar elektrību vai kapseli. Šādas spuldzes bija vienreiz lietojamas.

Vēlāk fotografēšanā sāka lietot impulsu ksenona lampas.

Mūsdienās plaši izplatītas ir gaismas diožu zibspuldzes.

Ārējās saites 

 Spožāka par sauli, bet varbūt tomēr ne? Elmārs Rudzītis,  Sakaru pasaule, 2002-1

Fototehnika
Apgaismošanas ierīces
Dejas ar vilkiem

"Dejas ar vilkiem" () ir 1990. gada amerikāņu vesterns, kura režisors un producents un galvenās lomas attēlotājs ir Kevins Kostners. Filmas sižets veidots pēc Maikla Bleika 1988. gada grāmatas Dances with Wolves.

Filma ir par Amerikas pilsoņu kara ASV armijas leitnantu, kas dodas uz pierobežu, kur iepazīstas ar vietējiem indiāņiem. Galvenās lomas filmā attēlo Kostners, Mērija Makdonela, Greiems Grīns un Rodnijs Grānts.

Filmas nosaukums Dances with Wolves (lakotu: Šuŋgmánitu Tȟáŋka Ób Wačhí) ir siu indiāņu dotais vārds Kostnera attēlotajam varonim — "Tas Kas Dejo Ar Vilkiem". Tā guva labus panākumus, saņēma Amerikas Kinoakadēmijas balvu vairākās nominācijās, tai skaitā labākās filmas nominācijā. 2001. gadā "Dejas ar vilkiem" tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

Ārējās saites 

1990. gada filmas
ASV vesterni
ASV piedzīvojumu filmas
Kinoakadēmijas balvas ieguvējas filmas
Detergents

Detergents ir viela ar lielu virsmas aktivitāti, kas, pievienota ūdenim, maina tā virsmas spraigumu. Tāds šķidrums veicina ādas un dažādu priekšmetu (instrumentu, slimnieku kopšanas priekšmetu u. c.) attīrīšanu no taukiem, svešām daļiņām un mikroorganismiem. Tas darbojas kā mazgāšanas līdzeklis. Bez tam detergenti izmaina mikroorganismu šūnas membrānas caurlaidību un līdz ar to traucē to dzīvības norisēm nepieciešamo vielu transportu cauri šūnas membrānai.

Ķīmiskā detergentu klasifikācija 
Izšķir anjonu un katjonu detergentus.

Anjonu detergenti 
Pie anjonu detergentiem pieder parastās ziepes, kuras ir dažādu taukskābju nātrija vai kālija sāļi. No anjonu detergentiem jeb anjonu ziepēm medicīnas praksē lieto kālija jeb zaļās ziepes. Medicīnas personāls tās izmanto roku mazgāšanai.

Katjonu detergenti 
Katjonu detergentiem jeb katjonu ziepēm ir spēcīgākas mazgājošās īpašības. Tie pārspēj anjonu detergentus pretmikrobās aktivitātes ziņā. Katjonu detergentus nedrīkst lietot vienlaicīgi ar anjonu detergentiem jeb parastajām ziepēm, jo tādā gadījumā samazinās to pretmikrobā darbība. Katjonu detergentu darbība pavājinās arī vidē, kurā ir daudz organisku vielu, piemēram, asinis un strutas. Pie katjonu detergentiem pieder, piemēram, amonija savienojums cetilpiridīnijs.

Atsauces
Vāhānas grēda

Vāhānas grēda () vai Vahonas grēda () ir kalnu grēda Pamira dienvidos Afganistānā un uz Afganistānas un Tadžikistānas robežas. Stiepjas 160 km garumā austrumu—rietumu virzienā; dienvidos to norobežo Vāhāndarjas upe rietumdaļā un Oksu augštece austrumdaļā, ziemeļos — Lielā Pamira ieleja ar Pāmiras upi rietumdaļā un Oksu kreisā krasta pieteku augštecēm austrumdaļā. Grēdas vidējais augstums ap 5000 m, maksimālais — 6421 m. Veidota no izvirdumiežiem un metamorfajiem iežiem, nogāzes lēzenas, tās šķērso trogielejas. Korē mūžīgā sniega un ledus lauki aizņem ap 94 km². 

Pandžas, Pāmiras un Vāhāndarjas ielejas apdzīvo pamiriešu tauta vahani, no kuriem cēlies grēdas nosaukums. Dažkārt Vāhānas grēdai pieskaita arī rietumos esošās Šohdaras un Iškošimas grēdas.

Atsauces

Ārējās saites 

 Topokarte J-43-98 ЗОНГ
 Topokarte J-43-99 САРХАД
 Topokarte J-43-100 ЛАНГАР
 Topokarte J-43-101 оз.ЧАКМАКТЫН
 Topokarte J-43-88 оз.ЗОРКУЛЬ
 Topokarte J-43-89 ТАШСЕРЫ
 Topokarte J-43-90 ШАЙМАН

Pamirs
Kalnu grēdas
Tadžikistānas kalnu grēdas
Afganistānas ģeogrāfija
Kalnu Badahšāna
Mortens Tildums

Mortens Tildums (, dzimis ) ir norvēģu kinorežisors.

Pazīstamākās no Tilduma Norvēģijā uzņemtajām filmām ir Buddy (2003), Fallen Angels (Varg Veum — Falne engler, 2008), "Galvu mednieki" (Headhunters / Hodejegerne, 2011).

Tilduma pirmā filma angļu valodā ir biogrāfiskā drāma "Imitācijas spēle" (2014), kurā stāstīts par matemātiķa Alana Tjūringa dzīvi (lomu atveido Benedikts Kamberbačs). Uzreiz pēc pirmizrādes "Imitācijas spēle" starptautiski ieguva pozitīvas kritiķu atsauksmes, kā arī ir izvirzīta 87. Kinoakadēmijas balvai astoņās nominācijās, tostarp arī Mortens Tildums kā "Labākais režisors". Režisējis filmu "Pasažieri" (2016).

Atsauces

Ārējās saites 

1967. gadā dzimušie
Norvēģu kinorežisori
Norvēģijā dzimušie
Niks Foliņo

Niks Foliņo (; dzimis ) ir amerikāņu hokejists, uzbrucējs. Pašlaik (2021) Foliņo spēlē Nacionālās hokeja līgas kluba Bostonas "Bruins" sastāvā.

Spēlētāja karjera 
No 2004. līdz pat 2007. gadam uzbrucējs spēlēja Ontārio hokeja līgas kluba Sudbury Wolves sastāvā, taču 2007. gada vasarā nostiprinājās NHL kluba Otavas "Senators" sastāvā, tā rindās arī uzsākot nākamo sezonu. Daļu sezonas hokejists gan aizvadīta Otavas AHL fārmklubā Bingemtonas "Senators". 2008.—09. gada sezonu Foliņo jau pilnībā aizvadīja NHL.

2012. gada vasarā uzbrucējs tika aizmainīts uz Kolumbusas "Blue Jackets". 2015.—16. gada sezonā Foliņo kļuva par komandas kapteini. Foliņo piedalījās 2015. gada NHL Visu Zvaigžņu spēlē. Tā kā spēle notika Kolumbusā, Foliņo tika ievēlēts par kapteini vienai no komandām.

 transfēru sezonas noslēgumā Foliņo trīs komandu darījumā tika aizmainīts uz komandu Toronto "Maple Leafs". 2021. gada jūlijā kā brīvais aģents pievienojās Bostonas "Bruins".

Ārējās saites 

1987. gadā dzimušie
ASV hokejisti
Otavas "Senators" spēlētāji
Kolumbusas "Blue Jackets" spēlētāji
Toronto "Maple Leafs" spēlētāji
Bostonas "Bruins" spēlētāji
NHL drafta pirmās kārtas izvēles
Kuņluņs

Kuņluņs (, Kūnlún Shān; ; , khu nu ri rgyud)  ir kalnu grēda Āzijā, Ķīnā. Stiepjas ap 3000 km garumā rietumu—austrumu virzienā no Jarkantas ielejas rietumos līdz Huanhe un Jandzi ūdensšķirtnei Bajanhara grēdai austrumos, no ziemeļiem apliecot Tibetas kalnieni un atdalot to no Tarimas ieplakas un Gobi tuksneša. Grēdas platums ir no 100—150 km rietumdaļā līdz 600 km austrumdaļā. Veidota galvenokārt no metamorfajiem iežiem un granītiem, dominējošais augstums 5500—6000 metru, augstākā virsotne ir Liušišaņs (7167 m) grēdas rietumdaļā. Dažkārt pie Kuņluņa pieskaita Kašgārijas grēdu ar tā augstāko virsotni Konguru (7649 m).

Austrumdaļā Kuņluņs sadalās vairākās paralēlās grēdās. Ziemeļdaļā ir Altintags un Cjiliaņšaņs, kurus no Kuņluņa pamatdaļas atdala Caidamas ieplaka.

Atsauces 

Kalnu grēdas
Ķīnas reljefa formas
Kašgārijas grēda

Kašgārijas grēda vai Kongurmuztags ir kalnu grēda Pamira austrumos, Ķīnā. Reizēm tiek pieskaitīta Kuņluņam, kopā ar Kintau veidojot tā tālāko ziemeļrietumu izvirzījumu. Stiepjas aptuveni 100 km garumā starp Gezdarju ziemeļos un Taškorganu dienvidos; rietumos paceļas Sarikola grēda, bet austrumos plešas Tarimas ieplaka. Dažos avotos Kašgārijas grēdai pieskaita arī Kintau un Ulugartagu ziemeļos līdz Markanas upei un Taškorgantagu dienvidos. Grēda veidota no gneisiem, granītiem, kvarcītiem; smailas kores, stāvas, klinšainas nogāzes, dziļas aizas. Apledojums vairāk kā 600 km². Vidējais augstums 5000—6000 metru, augstākās virsotnes ir Kongurs (7719 m) un Muztagata (7546 m). Ziemeļu nogāzēs kalnu stepes, dienvidu un austrumu — pustuksneši un tuksneši. Upju ielejās tugaji.

Atsauces 

Pamirs
Kalnu grēdas
Ķīnas reljefa formas
Svjatopolks Izjaslavičs

Svjatopolks Izjaslavičs (, ; dzimis , miris ) bija Kijevas lielkņazs no 1093. līdz 1113. gadam. Bija arī Polockas (1069—1071), Novgorodas (1078—1088) un Turovas (1088—1093) kņazs. Būdams lielkņazs, vairākkārt karoja ar polovciešiem un iesaistījās kņazu savstarpējās cīņās. Neesot bijis īpaši populārs tautas vidū. Pēc Svjatopolkaa nāves Kijevā sākās sacelšanās pret ebreju un rietumu tirgotājiem. Svjatopolka Izjaslaviča laikā tika sarakstīts Pagājušo gadu vēstures avots - t.s. Pirmhronika.

Ārējās saites 

1050. gadā dzimušie
1113. gadā mirušie
Rurika dinastija
Kijevas lielkņazi
Haselta

Haselta (, , ) ir pilsēta Beļģijas ziemeļaustrumu daļā, Flandrijas reģionā. Limburgas provinces administratīvais centrs un lielākā pilsēta. Atrodas 83 kilometrus uz austrumiem no Beļģijas galvaspilsētas Briseles un 80 kilometru attālumā no Beļģijas otrās lielākās pilsētas Antverpenes. Pilsētas kopējā platība ir 102,24 km², pēc 2014. gada datiem pilsētā dzīvo 75 991 iedzīvotājs. Tā ir astotā lielākā Flandrijas reģiona pilsēta un astoņpadsmitā lielākā pilsēta Beļģijā. Haselta ir dibināta ap 4. gadsimtu, bet pilsētas tiesības tā ieguva 1985. gadā.

Haseltā ir dzimis polārpētnieks un kara flotes virsnieks Adriens de Žerlašs de Gomerī.

Ārējās saites 

Beļģijas pilsētas
Limburga (Beļģija)
Habnarfjerdira

Habnarfjerdira () ir pilsēta Islandē valsts dienvidrietumu daļā, Galvaspilsētas reģionā. Pilsētas rietumu daļu apskalo Atlantijas okeāns. Atrodas 11 kilometrus uz dienvidiem no Islandes galvaspilsētas Reikjavikas un 6 kilometru attālumā no Islandes otrās lielākās pilsētas Koubavogiras. Pilsētas kopējā platība ir 143 km², pēc 2014. gada datiem pilsētā dzīvo 27 357 iedzīvotāji. Tā ir trešā lielākā Islandes pilsēta pēc iedzīvotāju skaita. Pilsēta ir pirmo reizi minēta Landnámabók rakstos, bet pilsētas tiesības ieguva 1908. gadā.

Katru gadu pilsētā norisinās vikingu festivāls, kuru apmeklē interesenti no visas pasaules.

Islandes pilsētas
Pula

Pula () ir pilsēta Horvātijā valsts ziemeļrietumu daļā, Istras župānijā. Pilsētas rietumu daļu apskalo Adrijas jūra. Pula atrodas 266 kilometrus uz rietumiem no Horvātijas galvaspilsētas Zagrebas un 520 kilometru attālumā no Horvātijas otrās lielākās pilsētas Splitas. Pilsētas kopējā platība ir 51,65 km², pēc 2011. gada datiem pilsētā dzīvo 57 460 iedzīvotāji, bet tās aglomerācijā dzīvo 130 000 iedzīvotāji. Tā ir astotā lielākā pilsēta Horvātijā un Istras župānijas lielākā pilsēta.

Pilsēta ir pazīstama ar savu vīnu, kuģu būvniecību, makšķerēšanu un tūrismu. Pulā ir labi saglabājusies Senās Romas celtnes no kurām vispazīstamākā ir pirmajā gadsimtā celtais amfiteātris Pulas arēna.

Ārējās saites 

Horvātijas pilsētas
Istras župānija
Džordans Hendersons

Džordans Braiens Hendersons (; dzimis  Sanderlendā) ir angļu futbola pussargs, kas pašlaik (2022) pārstāv Anglijas Premjerlīgas klubu Liverpool FC, kurā ir arī komandas kapteinis, un Anglijas izlasi.

Profesionālo karjeru Hendersons sāka 2008. gadā savas dzimtās pilsētas klubā Sunderland A.F.C.. 2009. gadā viņu izīrēja Coventry City F.C., bet  Hendersons pārcēlās uz Liverpool FC, ko pārstāv vēl šobrīd. Ar Liverpool FC 2011-12. gada sezonā ieguvis Anglijas Līgas kausu.

Hendersons ir pārstāvējis trīs dažādu līmeņu Anglijas jauniešu izlases, kādu laiku būdams arī Anglijas U-21 izlases kapteinis.
Pieaugušo izlasē debitējis  draudzības spēlē pret Franciju. Izlasi pārstāvējis 2012. gada Eiropas čempionātā, 2014. gada FIFA Pasaules kausā un 2016. gada Eiropas čempionātā.

Sasniegumi 
Liverpool

 Anglijas Premjerlīga: 2019–20
 Anglijas Līgas kauss: 2011–12
 FA kauss: 2021-22
 FA Charity/Community Shield: 2022
 UEFA Čempionu līga: 2018–19
 UEFA Superkauss: 2019
 FIFA Klubu Pasaules kauss: 2019

Individuālie sasniegumi

 FA gada labākais futbolists: 2019
 FWA gada labākais futbolists: 2019–20

Atsauces

Ārējās saites 

 Liverpool FC profils

1990. gadā dzimušie
Tainā un Vīrā dzimušie
Anglijas futbolisti
Anglijas izlases futbolisti
2014. gada FIFA Pasaules kausa spēlētāji
2018. gada FIFA Pasaules kausa spēlētāji
2012. gada Eiropas čempionāta futbolā spēlētāji
2016. gada Eiropas čempionāta futbolā spēlētāji
Sunderland A.F.C. spēlētāji
Liverpool FC spēlētāji
2020. gada Eiropas čempionāta futbolā spēlētāji
2022. gada FIFA Pasaules kausa spēlētāji
Hitori

Hitori ir atjautības mīkla, kuras mērķis ir aizkrāsot kvadrātus, kuros ir cipari vai citi simboli, tā lai cipari neparādītos vairāk kā vienu reizi kolonnā vai rindā. Turklāt aizkrāsotie kvadrāti nedrīkst saskarties viens ar otru ne horizontāli, ne vertikāli. Cipari var saskarties tikai pa diagonāli. Standarta hitori izmērs ir 8x8 rūtiņas vai šūnas, kas sadalītas grupās pa astoņiem kvadrātiskiem lauciņiem. Bieži ir sastopami hitori varianti ar atšķirīgu rūtiņu vai šūnu skaitu, mīklas laukumu, lauciņu formu vai ar papildus noteikumiem.

Šī spēle ir ļoti populāra Japānā un ir iekļauta pasaules mīklu minēšanas čempionātā, kā viena no sarežģītākajiem uzdevumiem.

Skatīt arī 
 Krustvārdu mīkla
 Sudoku

Prāta spēles
Krišjāņa Barona iela

Krišjāņa Barona iela var būt iela:
 Jelgavā;
 Jūrmalā;
 Rīgā;
 Rēzeknē.

Skatīt arī 
 Krišjānis Barons
 3233 Krišbarons

Krišjānis Barons
Rennas metro

Rennas metro () ir metro līnija Francijas pilsētā Rennā. Tā tika atklāta  un izmanto Siemens transporta sistēmas VAL automātisko iekārtu tehnoloģiju. Metro ir viena 9,4 kilometrus gara A līnija, kura izvietota no pilsētas ziemeļrietumiem  uz dienvidaustrumiem no J.F. Kennedy līdz La Poterie stacijām caur Rennas dzelzceļa (metro pietura Gares). Kopumā tai ir 15 stacijas, no kurām trīspadsmit ir pazemē. La Poterie staciju un viaduktus projektējis Normens Fosters. Stacijas ir aprīkotas ar platformu durvīm, kas novērš pasažieru piekļūšanu sliedēm.

Līdz 2008. gadam Renna bija mazākā pilsēta pasaulē ar savu metro līniju, līdz tika atklāts Lozannas metro. Rennā ir ap 220 000 iedzīvotāju. Tomēr kopumā metro līnija apkalpo ap 410 000 cilvēku 37 pašvaldībās. Vidēji katru dienu tiek pārvadāti 135 000 pasažieri un tiek plānots apjoma pieaugums līdz 180 000, kas varētu novest pie pārblīvētības sastrēgumstundās.

Ārējās saites 
 
 STAR – oficiālā vietne 
 Metro B līnijas projekts 2015. gadam 
 Renna UrbanRail.net vietnē 

Metro